Над газетай працавалі Піліп Касцюкавец — былы рэдактар Любанскай райгазеты, Георгій Шчарбатаў, Аляксандр Сакевіч, Коля Курыка, Ніна Цылько і я. Кароткія зімовыя дні. Ледзь паспявалі да прыцемкаў набраць газету. Вярсталі, правілі і друкавалі пры дрыготкім святле смалякоў. Днём часу для адпачынку таксама неставала. Шчарбатаў, Касцюкавец, Сакевіч і я адпраўляліся па атрадах і брыгадах за матэрыялам, Міхаіл Парфенавіч рыхтаваў наступны нумар. Ён перапісваў для набору ўсе матэрыялы.